Diari Oficial de la Generalitat Valenciana


Sumari del DOGV 7631, del 07-10-2015 (2015/8094)

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 66/15-EAE València i 74/15-EAE València.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7631

Data del DOGV
:   07-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8094


Data del document
:   29-09-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * impacte ambiental

RESOLUCIÓ de 29 de setembre de 2015, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 66/15-EAE València i 74/15-EAE València. [2015/8094]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 66/15-EAE València i 74/15-EAE València.  
  
«Informe ambiental i territorial estratègic  
Núm. expedient: 66-2015-EAE.  
Títol: Programa d'actuació aïllada amb modificació del PEPRI del Barri del Mercat en carrers Ercilla 6, de l'Om 1, i Generoso Hernández 3.  
Promotor: Ajuntament de València.  
Autoritat substantiva: Comissió Territorial d'Urbanisme i Ajuntament de València.  
Localització: València (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica el programa d'actuació aïllada amb modificació del PEPRI del Barri del Mercat en els carrers Ercilla 6, de l'Om 1 i Generoso Hernández 3 de València, en la sessió del 12 de juny de 2015.  
En data 23 de març de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica del «Programa d'actuació aïllada amb modificació del PEPRI del Barri del Mercat».  
  
Documentació presentada  
El Servei de Gestió del Centre Històric de l'Ajuntament de València remet al Servei d'Avaluació Ambiental Estratègica la documentació relativa al «Programa d'actuació aïllada (PAA) amb modificació del PEPRI del Barri del Mercat carrers Ercilla 6, de l'Om 1 i Generoso Hernández 3» del municipi de València, consistent en un esborrany del programa i document inicial estratègic segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació, amb data de redacció de gener de 2015, es presenta en format paper i digital.  
  
Planejament vigent  
El planejament municipal vigent consisteix en un pla general aprovat definitivament per la Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/4923 HPG).  
El planejament de desenvolupament vigent en l'àmbit del PAA està definit per la modificació del pla especial de protecció i reforma interior (PEPRI) del Barri del Mercat, aprovat definitivament el 31 de gener de 2002.  
  
Modificació del PEPRI del Barri del Mercat. Objecte, justificació, àmbit i alternatives  
Objecte. Segons s'indica en la documentació aportada: «El programa d'actuació aïllada té per objectiu general la reconstrucció dels edificis sitis al carrer Ercilla núm. 6, de l'Om núm. 1 i Generoso Hernández núm. 3 de la Ciutat Vella de València, és a dir aquella la finalitat de la qual és alçar una construcció de nova planta sobre els solars, que reproduïsca essencialment l'edifici que el va precedir en l'ocupació del solar esmentat ?definició segons article 6.6.5 de les Ordenances del Pla Especial de Protecció i Reforma Interior del Barri del Mercat (BOP 19.05.1993).  
Aquesta actuació aïllada implica la modificació puntual de l'alineació exterior en el carrer de l'Om de l'illa de cases situada entre els carrers Ercilla, de l'Om i Generoso Hernández del Pla Especial de Protecció i Reforma Interior del Barri del Mercat (BOP 19.05.1993) (PEPRI), i la seua modificació (BOP 31.01.2002), ajustant-la a l'alineació de la trama històrica».  
Justificació. Segons s'indica en la documentació aportada: «En el planejament vigent l'alineació nord-oest de l'illa de cases o cos d'edificació entre els carrers de l'Om, Generoso Hernández, plaça Doctor Collado i el carrer Ercilla està modificada respecte de l'alineació històrica, consolidada al llarg dels segles per l'acció de l'home. Aquesta alineació de l'illa de cases al carrer de l'Om proposada pel planejament vigent està reculada respecte de l'original 3,35 metres, i es modifica la trama històrica de Ciutat Vella en aquest àmbit.  
Per a poder desenvolupar aquesta intervenció de reconstrucció en aquests espais no construïts, els solars dels carrers Ercilla núm. 6, de l'Om núm. 1 i Generoso Hernández núm. 3, resulta necessari modificar el planejament urbanístic vigent, la Modificació del PEPRI del Barri del Mercat, per mitjà del corresponent instrument urbanístic que el modifique, perquè l'ordenació vigent no ho permet».  
Àmbit. «L'àmbit d'actuació se situa en el sòl urbà de la ciutat de València dins del Barri del Mercat de la Ciutat Vella en l'entorn de la Llotja de la Seda i del Mercat Central. L'àmbit de l'actuació proposada se circumscriu als solars:  
Els edificis precedents, assolats en l'actualitat, no estaven inclosos en el catàleg del patrimoni arquitectònic del PEPRI del Barri del Mercat, ni van ser inclosos en la seua modificació, per la qual cosa es tractava d'un patrimoni no catalogat individualment sense cap nivell de protecció.  
Segons l'article 6.6 del PEPRI del Barri del Mercat, el patrimoni no catalogat individualment, és:  
1. Objecte de protecció ambiental.  
2. Les normes generals d'edificació dependran del tipus d'intervenció.  
3. La conservació de l'ambient urbà, és un dels objectius centrals. Cal entendre que la intervenció habitual hauria de ser la rehabilitació i manteniment, o en el cas que aquest siga inviable o no aconsellable, la reconstrucció.  
En aquest cas la rehabilitació és inviable perquè les tres edificacions van ser demolides en els anys 70 i 80, per la qual cosa ha d'entendre's que l'única forma d'intervenció possible és la reconstrucció».  
  
  
Barri del Mercat  
  
Ordenació vigent Ordenació proposada  
Alternatives. Es presenten dos alternatives:  
- Alternativa A. «Reconstrucció en els solars de l'àmbit de l'actuació aïllada de les edificacions originals alçant una construcció de nova planta que reproduïsca literalment i exactament tots aquells elements dels edificis que el van precedir que siguen visibles des de la via pública.»  
Aquesta és l'alternativa triada, el PAA comprèn una superfície total de 123,82 m², i s'hi permet la construcció d'edifici de 4 plantes amb 6 habitatges en total.  
- Alternativa B. «Construcció d'un edifici de nova planta en el solar edificable resultant del planejament vigent».  
Aquesta alternativa es descarta, resulta un solar edificable de 80,12 m² inviable per a la construcció d'habitatges en condicions d'habitabilitat segons la normativa.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmès a consulta de les administracions públiques afectades:  
  
Data consulta Data informe Administració pública consultada  
07.05.2015 11.06.2015 Servei Territorial d'Urbanisme  
07.05.2015 08.06.2015 CITMA - SDG d'Ordenació, Planificació i ATE.  
Servei d'Infraestructura Verda i Paisatge  
  
  
El contingut íntegre dels informes es podrà consultar en el lloc web: http://www.cma.gva.es/eae.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a què es refereixen els articles 48.d i 51.1 de la LOTUP.  
En el seu informe de 8 de juny de 2015, el Servei d'Infraestructura Verda i Paisatge indica que: «Tenint en compte l'objecte i abast de la modificació del PEPRI proposada, és de preveure que la modificació d'alineació en el carrer de l'Om tinga incidència en el paisatge urbà susceptible de configuració d'acord amb el planejament vigent, si bé, atenent a la documentació relativa a l'afecció paisatgística elaborada i atès que es tractaria de la reconstrucció d'unes edificacions que es troben documentades i de la recuperació d'una alineació històrica, la incidència esmentada no serà significativa, en tant que la proposta no pareix modificar el caràcter i la percepció del paisatge tradicional i històric de l'àmbit.  
En aquest sentit, es considera el contingut elaborat en matèria de paisatge suficient en relació amb el que estableix l'article 6 de la LOTUP».  
El Servei Territorial d'Urbanisme de València emet un informe en data 11 de juny de 2015, en què indica que: «Ja que la modificació afecta un àmbit inclòs en el bé d'interès cultural (BIC) del conjunt històric de València, declarat pel Decret 57/1993, la modificació proposada afecta determinacions de l'ordenació estructural, d'acord amb l'article 34.1 de la Llei 4/1998, de Patrimoni Cultural Valencià, i la seua aprovació definitiva correspondrà a la conselleria competent en urbanisme, de conformitat amb l'article 44 de la LOTUP. D'acord amb l'article 34.2 de la Llei 4/1998, durant la tramitació de la modificació de planejament haurà de sol·licitar-se un informe, almenys, a la Conselleria competent en matèria de Cultura.  
La modificació de l'alineació plantejada contribueix a recuperar la trama, l'escala i la successió d'espais urbans històrics, per la qual cosa la proposta es considera ajustada al marc normatiu en vigor. [?] No obstant això, no queda adequadament justificat en l'esborrany de modificació presentat, que no s'augmente l'edificabilitat respecte a allò que s'ha definit en el Pla General. Si es produeix un increment d'edificabilitat, s'haurà de justificar la cessió de sòl per a dotacions públiques corresponent a allò que s'ha indicat en l'article 16.2.a i b del Reial Decret Legislatiu 2/2008 (TRLS) en la redacció donada per la Llei 8/2013, concordants amb els articles 77.1 d, 76.3 i 4 de la LOTUP, i punt 8.3 de l'annex IV d'aquesta última llei.   
D'acord amb l'article 48 de la LOTUP, el promotor de l'instrument de planejament haurà de ser l'ajuntament.  
[?]Així doncs, mentre es respecten les observacions realitzades, es considera que no es derivaran efectes significatius sobre el medi ambient des de la visió de les competències urbanístiques d'aquest servei».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació avaluada no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural; tenint en consideració els informes emesos, es pot concloure que el programa d'actuació aïllada amb modificació del PEPRI del Barri del Mercat de València no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica del «Programa d'actuació aïllada amb modificació del PEPRI del Barri del Mercat, carrers Ercilla 6, de l'Om 1 i Generoso Hernández 6» del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació del programa amb modificació del PEPRI d'acord amb la seua normativa sectorial.  
Abans de l'aprovació definitiva de la modificació, s'haurà de comptar amb l'informe de la conselleria competent en matèria de cultura, tal com s'indica en l'informe del Servei Territorial d'Urbanisme de data 11 de juny de 2015.  
Respecte a les següents fases de la tramitació de l'expedient, s'haurà de tindre en compte allò que s'ha assenyalat en l'informe del Servei Territorial d'Urbanisme d'11 de juny de 2015:  
«Ja que la modificació afecta un àmbit inclòs en el Bé d'Interès Cultural (BIC) del Conjunt Històric de València declarat per Decret 57/1993, la modificació proposada afecta determinacions de l'ordenació estructural, [...] i la seua aprovació definitiva correspondrà a la conselleria competent en urbanisme, de conformitat amb l'article 44 de la LOTUP.»  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del «Programa d'actuació aïllada amb modificació del PEPRI del Barri del Mercat» en el termini màxim de quatre anys des de la publicació. En aquest cas, el promotor haurà d'iniciar-ne novament el procediment d'avaluació ambiental i territorial estratègica simplificada.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedeix, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat del programa d'actuació aïllada amb modificació del PEPRI del Barri del Mercat en carrers Ercilla 6, de l'Om 1 i Generoso Hernández 3 de València, per considerar que no té efectes significatius en el medi ambient.  
Notificar a les persones interessades que, contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que vos notifique perquè en prengueu coneixement.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 19 de juny de 2015.- El secretari de la Comissió d'Avaluació Ambiental: José del Valle Arocas».  
  
  
«Informe ambiental i territorial estratègic  
Núm. expedient: 74-2015-EAE.  
Títol: Modificació puntual del PGOU en illa de cases delimitada pels carrers Sagunt, Manya, Rita, Almassora i Mare Teresa Jornet.  
Promotor: Ajuntament de València.  
Autoritat substantiva: Ajuntament de València.  
Localització: València (València).  
La Comissió Ambiental va adoptar acord sobre la necessitat de sotmetre a avaluació ambiental estratègica la modificació puntual del PGOU en illa de cases delimitada pels carrers Sagunt, Manyà, Santa Rita, Almassora i Mare Teresa Jornet de València, en la sessió del 12 de juny de 2015.  
En data 31 de març de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la «Modificació Puntual del PGOU de València en l'àrea dotacional privada ocupada per la Residència Llar Santa Teresa de Jornet».  
Documentació presentada  
El Servei de Planejament de l'Ajuntament de València remet al Servei d'Avaluació Ambiental Estratègica la documentació relativa a la «Modificació Puntual del PGOU de València en l'àrea dotacional privada ocupada per la Residència Llar Santa Teresa de Jornet» del municipi de València, consistent en un esborrany de la modificació puntual, document inicial estratègic i estudi d'integració paisatgística, segons el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació, amb data redacció febrer de 2015, es presenta en format paper i digital.  
Planejament vigent  
El planejament municipal vigent consisteix en un pla general aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per l'Acord del Consell de 30 de desembre de 1988 (DOCV 16.01.1989). Actualment està en procés de revisió i la seua memòria ambiental es va emetre el 6 de novembre de 2009 (expedient 52/9021 DPS).  
Modificació puntual: justificació, objecte, àmbit i alternatives  
Justificació. Segons s'indica en la documentació aportada: «La necessitat de formular la modificació puntual és conseqüència de la política d'actuacions, que des d'anys enrere, està promovent l'equip de govern de la Congregació de les Germanetes d'Ancians Desemparats en coordinació amb la Conselleria de Benestar Social, i dins del procediment administratiu obert d'autorització i funcionament per a residències d'ancians en la mencionada conselleria, i desenvolupa aquesta intervenció en l'àmbit del nou marc legislatiu [?] amb vista a l'adequació final de la residència a les noves legislacions.  
Com a conseqüència d'aquestes actuacions d'adequació es requereix de majors requisits superficials (ràtios molt superiors a les existents), i com vullga que l'actual Residència Llar Santa Teresa Jornet de València es desenvolupa en un edilici protegit, Bé de Rellevància Local, limitat en la seua volumetria. Les necessàries ampliacions no poden desenvolupar-se en el seu àmbit, i requereixen la modificació pertinent per a donar cabuda a les ampliacions inevitables per al condicionament de la residència esmentada als actuals estàndards de millora de la qualitat de vida i benestar que els centres de persones majors han de satisfer actualment i en el futur.  
La modificació permetrà la creació d'un nou edifici dotacional en l'interior de la mateixa parcel·la privada que done resposta a les necessitats d'adequació de les instal·lacions als requisits actuals».  
Objecte. La modificació proposa la transformació d'una porció de sòl dotacional d'espais lliures de destinació privat (EL\*) en un sòl dotacional privat (SP\*) de caràcter assistencial, com el que ocupa actualment la residència Llar Santa Teresa Jornet de València.   
L'actual parcel·la EL\*, té una superfície de 11.082,55 m², l'ocupació en planta del nou edifici dotacional assistencial privat proposat de 800 m². La nova ampliació a penes altera les característiques morfològiques d'aquesta zona, perquè ocuparà majoritàriament una part de viari i edificis existents d'emmagatzematge. La nova superfície de servei públic privat se sumaria a la ja existent en la residència (11.072 m²).  
  
Àmbit. L'àmbit de la modificació puntual el constitueix el complex edifici de la residència llar Santa Teresa de Jornet i els seus jardins annexos (espais lliures privats). Està situada en l'interior d'una illa de cases, definida pels carrers Mare Teresa Jornet, al sud; carrer Almassora i tram de Santa Rita a l'est, prolongació del carrer Manyà al nord, i carrer Sagunt a l'Oest. Dins d'aquesta mateixa illa de cases, però fora de l'àmbit de la modificació puntual objecte d'aquest document, està la residència d'ancians Sant Joaquim i Santa Anna, pertanyents a la mateixa congregació, i l'Església de Santa Mònica. L'àmbit de la modificació comprèn una superfície de 22.154,68 m², dels quals 11.072,13 m² pertanyen a la parcel·la destinada a servei públic privat (SP\*), on s'ubica la residència-llar i 11.082 m², espais lliures privats (EL\*), on estan la majoria dels jardins i algunes construccions auxiliars.   
  
L'àrea prevista per a la nova dotació assistencial se situa en la zona nord de la residència, paral·lela a l'edifici actual i comptarà amb una superfície d'ocupació en planta de 800 m².  
  
  
Alternatives. Segons la documentació presentada: «Donada la configuració espacial de l'edifici que constitueix la residència d'ancians Santa Teresa Jornet de València i les necessitats plantejades, les alternatives que es presenten com a solució a les necessitats esmentades són molt limitades, donats els requeriments superficials que comporta l'adaptació dels espais de la residència al nou marc normatiu.  
1. Alternativa 0. Quant a aquesta alternativa de no-intervenció, que suposaria el manteniment de les condicions actuals de la residència d'ancians, no es considera, tenint en compte que l'adaptació dels espais destinats a residència d'ancians respon a:  
- El compliment de la normativa d'autorització de residències d'ancians promulgada per la Conselleria de Benestar Social.  
- La millora de les condicions d'habitabilitat dels residents del centre.  
- La necessitat de mantindre el nombre de residents del centre, atés que la mateixa idiosincràsia de la congregació en la seua política d'admissió basada en criteris d'acceptació a les rendes (pensions) més baixes, amb escassos recursos econòmics o inexistents, fa que la sostenibilitat dels seus centres estiga íntimament relacionada amb el nombre dels seus usuaris i, per tant, la reducció excessiva del nombre d'ancians en posaria seriosament en perill la viabilitat. Fet aquest que comença a aflorar com un problema en alguns dels centres de la congregació on, en aplicar els nous estàndards de funcionament dels centres de servei socials especialitzats per a l'atenció de persones majors, reduint el nombre d'ancians, se'n fa inviable el funcionament.  
  
2. Alternativa 1. (Solució adoptada). La solució proposada, comportaria la construcció d'un edifici en paral·lel a l'àrea destinada a residència d'ancians del complex edilici, presenta els següents factors i avantatges respecte a la resta d'alternatives previstes:  
- Donar resposta a les necessitats de transformació i creixement de les instal·lacions de la residència, per tant, l'adequació a les normatives pertinents passa per la necessitat d'augmentar la superfície destinada amb aquesta finalitat.  
- Garantir la preservació de l'edifici protegit: les actuals zones d'ancians estan ocupant majoritàriament l'ala sud-oest de la residència que es correspon amb la zona de l'edifici protegit (BRL), la morfologia i estructura espacial de la qual està delimitada per la pròpia envolupant. Per tant, no s'entendria una ampliació de les ràtios normatives sense una ampliació d'aquest edifici. La modificació puntual proposa una nova zona que permeta les necessàries ampliacions i les seues connexions amb l'actual residència, sense afectar l'edifici protegit.  
- La posició de la nova dotació en la parcel·la permet la relació de l'edifici protegit amb la nova construcció, minimitza els recorreguts i augmenta els punts de connexió entre ambdós edificis (la condició dels habitants d'aquest tipus de centres, majoritàriament amb mobilitat reduïda, evidencia un nombre més gran de connexions entre ambdós edificis que optimitze els recorreguts i accessos). A més a més, aquesta ubicació proposada interfereix molt poc sobre l'actual jardí posterior, jardí nord d'ús de la residència, tenint en compte que ocuparia com mencionàvem en paràgrafs anteriors, un viari asfaltat (accés per carrer Manya) i un vetust edifici d'emmagatzematge existent».  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenvolupament de la modificació proposada, no presenta afeccions sobre el medi ambient, únicament afecta el sòl urbà del municipi i, per tant, les especificacions de la modificació puntual únicament incidiran sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades:  
  
Data consulta Data informe Administració pública consultada  
06.05.2015 11.06.2015 Servei Territorial d'Urbanisme  
06.05.2015 08.06.2015 CITMA - SDG d'Ordenació, Planificació i ATE.  
Servei d'Infraestructura Verda i Paisatge  
  
  
  
El contingut íntegre dels informes es podrà consultar en el lloc web: http://www.cma.gva.es/eae.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades a què es refereixen els articles 48.d i 51.1 de la LOTUP.  
En el seu informe de 8 de juny de 2015, el Servei d'Infraestructura Verda i Paisatge indica que:  
«Tenint en compte l'objecte i abast de la modificació proposada, és de preveure que aquesta tinga incidència en el paisatge urbà configurat en l'actualitat, ja que es transforma amb edificació una part d'un espai lliure, juntament amb un BRL, si bé, atenent a l'estudi d'integració paisatgística realitzat, la incidència esmentada no serà significativa, en tant que la proposta no modificarà el caràcter i la percepció de l'esmentat paisatge.  
En aquest sentit, en l'estudi aportat poden comprovar-se les principals mesures adoptades en relació amb la integració paisatgística i visual del volum d'ampliació de l'edificació protegida -disposició en planta paral·lela a una de les façanes del BRL, com una prolongació visual del carrer Manyà, però dins del recinte tancat; elecció d'un volum lineal amb altura de quatre plantes; i cromatisme semblant al de l'edificació protegida-, a fi de garantir la no afecció als recursos de l'àmbit, des dels distints punts d'observació identificats.  
  
Per això, sense perjuí de la valoració de l'òrgan competent en matèria de patrimoni cultural, i com que es considera bastant el contingut de l'estudi d'integració paisatgística elaborat en relació amb el que estableix l'article 6.4 i l'annex II de la LOTUP, s'hi emet un informe favorable. Quant a la participació pública per a la valoració definitiva del paisatge prevista, segons l'apartat 8 annex de l'estudi d'integració paisatgística, i vistos la caracterització i valoració preliminar realitzades i els objectius del pla, no serà necessària l'emissió d'un nou informe per part d'aquest servei, llevat que es produïren resultats que siga necessari considerar».  
El Servei Territorial d'Urbanisme de València emet un informe en data 11 de juny de 2015, en què indica que: «cal informar que, als efectes de la determinació d'efectes significatius del Pla en el medi ambient, i des del punt de vista de les competències urbanístiques d'aquest servei, la modificació puntual no pareix que haja de tindre efecte significatiu sobre el medi ambient.  
Com que la comesa de la modificació és l'alteració de determinacions pròpies de l'ordenació detallada, previstes en l'article 35 de la LOTUP, l'Ajuntament és l'òrgan competent per a resoldre l'aprovació definitiva del pla, d'acord amb el que preveu l'article 55 de la LOTUP. No obstant això, es recorda que atés que la modificació afecta un sòl dotacional privat, s'haurà de tindre en compte el que disposa l'article 37 de la LOTUP».  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el Text Refós de la Llei de sòl, estableix en l'article 15 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació puntual avaluada no influeix en altres plans o programes; no té incidència en el model territorial vigent en el municipi ni produeix cap increment en el consum de recursos; no suposa afecció sobre elements del patrimoni natural i cultural; tenint en consideració els informes emesos, es pot concloure que la modificació puntual proposta no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la «Modificació Puntual del PGOU de València en l'àrea dotacional privada ocupada per la Residència Llar Santa Teresa de Jornet» del municipi de València, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la seua normativa sectorial.  
Abans de l'aprovació definitiva, s'haurà d'obtindre informe de la conselleria competent en matèria de cultura.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de «l'Estudi de detall de l'illa de cases terciària delimitada pels carrers Emili Baró, Dolores Marqués i Cercle de Belles Arts» del municipi de València, en el termini màxim de quatre anys des de la publicació. En aquest cas, el promotor n'haurà d'iniciar novament el procediment d'avaluació ambiental i territorial estratègica simplificada.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es refereix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el reglament dels òrgans territorials, d'avaluació ambiental i urbanístics de la Generalitat.  
A la vista de tot el que antecedix, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat de la modificació puntual del PGOU en illa de cases delimitada pels carrers Sagunt, Manyà, Santa Rita, Almassora i Mare Teresa Jornet de València per considerar que no té efectes significatius en el medi ambient.  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que vos notifique perquè en prengueu coneixement.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 19 de juny de 2015.- El secretari de la Comissió d'Avaluació Ambiental: José del Valle Arocas».  
  
València, 29 de setembre de 2015.- El director general de Medi Natural i d'Avaluació Ambiental: Antoni Marzo i Pastor.